CELEX: 62016TN0387
Language: sl
Date: 2016-07-20 00:00:00
Title: Zadeva T-387/16: Tožba, vložena 20. julija 2016 – Terna/Komisija

5.9.2016   
            
            
               SL
            
            
               Uradni list Evropske unije
            
            
               C 326/31
            
         Tožba, vložena 20. julija 2016 – Terna/Komisija
   (Zadeva T-387/16)
   (2016/C 326/54)
   Jezik postopka: italijanščina
   
      Stranki
   
   
      Tožeča stranka: Terna – Rete elettrica nazionale SpA (Rim, Italija) (zastopniki: A. Police, L. Di Via, F. Degni, F. Covone, D. Carria, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               primarno, za ničnega razglasi sklep Evropske komisije – Generalni direktorat za mobilnost in promet (Generalni direktorat za energetiko – SRD.3 – Financial management), ref. št. ENER/SRD.3/JCM/cID(2016)2952913 z dne 23. maja 2016, o potrditvi predhodnega ukrepa Move.srd.3.dir(2015)2669621 z dne 6. julija 2015, kot tudi ukrep Evropske komisije – Generalni direktorat za mobilnost in promet (Generalni direktorat za energetiko – SRD.3 – Financial management), ref. št. SRD.3/JCM/cl/D(2016)4477388 z dne 14. junija 2016, s katerim se posreduje Debit Note št. 3241608548, s katerim se naloži plačilo 494 871,39 EUR v roku do 28. julija 2016, z učinkom razglasitve ničnosti sklepa Evropske komisije – Generalni direktorat za mobilnost in promet (Generalni direktorat za energetiko – SRD.3 – Financial management), ref. št. Move.srd3.dir(2015)2669621 z dne 6. julija 2015, v delih, v katerih so izključena nadomestila stroškov, ki jih je imela družba Terna v zvezi s projektoma št. 2009-E255/09-ENER/09-TEN-E-564583 in št. 2007-E221/07/2007-TREN/07/TEN-E-S07.91403, in se vzpostavi obveznost nadomestila priznanega uvoza v zvezi z omenjenimi projekti, v obsegu, navedenem v tabeli, priloženi k izpodbijanemu ukrepu;
            
         
               —
            
            
               podredno, razglasitev ničnosti sklepa Evropske komisije – Generalni direktorat za mobilnost in promet, ref. št. ENER/SRD.3/JCM/cID (2016)2952913 z dne 23 maja 2016, v povezavi s sklepom Evropske komisije – Generalni direktorat za mobilnost in promet, ref. št. Move.srd3.dir(2015)2669621 z dne 6. julija 2015, v delih, v katerih ni bilo zmanjšano nadomestilo stroškov, ki jih je imela družba Terna v zvezi s projektoma št. 2009-E255/09-ENER/09-TEN-E-SI2.564583 in št. 2007-E221/07/2007-TREN/07/TEN-E-S07.91.403 v obsegu, ki ustreza samo dobičkom, ki jih je ustvarila družba CESI.
            
         
      Tožbeni razlogi in bistvene trditve
   
   Izpodbijani ukrepi v tej zadevi so zgolj potrditveni ukrepi predhodnih odločitev s strani Komisije, ki jih je tožeča stranka pravočasno že izpodbijala s tožbo pred Splošnim sodišče v zadevi T-544/15.
   Razlogi in glavne trditve so enaki kot tisti, ki so bili navedeni v tej zadevi.